Νέα Αριστερά (Ελλάδα)

Η Νέα Αριστερά (ΝΕ.ΑΡ.) είναι ελληνικό πολιτικό κόμμα το οποίο ιδρύθηκε την 1η Μαρτίου 2024. Είχε προηγηθεί η συγκρότησή του ως Κοινοβουλευτική Ομάδα από 11 βουλευτές που αποχώρησαν από τον ΣΥ.ΡΙΖ.Α.-Π.Σ..Βουλή: Εγένετο… Νέα Αριστερά – Κατέθεσαν επιστολή στον Τασούλα για συγκρότηση ΚΟ Πρόεδρος του κόμματος είναι ο Αλέξης Χαρίτσης.Νέα Αριστερά: Ξεκίνημα με την πρόθεση «από αύριο, παντού!». in.gr. 10 Νοεμβρίου 2024

 Ιστορικό 
Μετά την παραίτηση του Αλέξη Τσίπρα από την προεδρία του ΣΥΡΙΖΑ-ΠΣ, το καλοκαίρι του 2023 και την εκλογή του Στέφανου Κασσελάκη, προκλήθηκε εσωκομματική κρίση. Οι ομάδες «Ομπρέλα» και «6+6» άσκησαν κριτική στη στρατηγική του νέου προέδρου. Η διαμάχη κορυφώθηκε με την αποχώρηση, αρχικά, της «Ομπρέλας»Εκτός ΣΥΡΙΖΑ η «Ομπρέλα» – Το κείμενο αποχώρησης και τη διαγραφή δύο βουλευτών (Πέρκα, Τσακαλώτος) που πρόσκειντο σε αυτήν, ενώ λίγες ημέρες αργότερα, αποχώρησε και η ομάδα «6+6» με την ανεξαρτητοποίηση εννιά βουλευτών (Αναγνωστοπούλου, Αχτσιόγλου, Ζεϊμπέκ, Ηλιόπουλος, Τζανακόπουλος, Τζούφη, Φερχάτ, Φωτίου, Χαρίτσης).ΣΥΡΙΖΑ: Αποχωρούν 9 βουλευτές μεταξύ των οποίων Αχτσιόγλου, Χαρίτσης, Ηλιόπουλος
Στις 4 Δεκεμβρίου παρουσιάστηκε το όνομα και το λογότυπο της νέας κοινοβουλευτικής ομάδας που επρόκειτο να συγκροτήσουν οι 11 ανεξάρτητοι βουλευτές. Την επόμενη ημέρα, η κοινοβουλευτική ομάδα ανακοινώθηκε και επίσημα στη Βουλή των Ελλήνων. Παράλληλα, τη στήριξή του στη Νέα Αριστερά ανακοίνωσε και ο ευρωβουλευτής Δημήτρης Παπαδημούλης.

Τον Μάρτιο του 2024 πραγματοποιήθηκε πανελλαδική συνδιάσκεψη της Νέας Αριστεράς, κατά την οποία μετασχηματίστηκε σε πολιτικό κόμμα. Τον Νοέμβριο του ίδιου έτους, πραγματοποιήθηκε το ιδρυτικό συνέδριο του κόμματος, με την ψήφιση του καταστατικού, των θέσεων, την συγκρότηση της επιτροπής δεοντολογίας, την εκλογή των μελών της Κεντρικής Επιτροπής και την εκλογή του Αλέξη Χαρίτση ως προέδρου του κόμματος.

 Ιδεολογία 
Στην ανακοίνωση συγκρότησής της, η Νέα Αριστερά αυτοπροσδιορίστηκε ως «ευρωπαϊκή», «οικολογική» και «σύγχρονη αριστερά».

Σύμφωνα με την ιδρυτική διακήρυξη του κόμματος, «η Νέα Αριστερά σηματοδοτεί την αναγέννηση της αριστεράς του 21ου αιώνα, την αναγκαία επανίδρυση της ευρωπαϊκής αριστεράς και της αλλαγής των πολιτικών και κοινωνικών όρων και συσχετισμών, μαζί με τον κόσμο της εργασίας, τα νέα κοινωνικά κινήματα και με στόχο την μεταβολή της υπάρχουσας τάξης πραγμάτων, ενώ έμφαση δίνεται στην πολιτική οικολογία και την κλιματική δικαιοσύνη».

Το κόμμα είναι μέλος του Κόμματος Ευρωπαϊκής Αριστεράς από τον Απρίλιο του 2025.

 Αποτελέσματα εκλογών 
 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2024 Αλέξης Χαρίτσης 97.592 2,45%  10η - 

 Κοινοβουλευτική Ομάδα 
 Βουλή των Ελλήνων 
 Κ΄ Κοινοβουλευτική Περίοδος 

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Αριστερά κόμματα
Κατηγορία:Προοδευτικά πολιτικά κόμματα
Κατηγορία:Ελληνικές κοινοβουλευτικές ομάδες